KOMISSION ASETUS (EY) N:o 2297/94,
annettu 23 päivänä syyskuuta 1994,
maataloustuotteiden interventio-ostoihin sovellettavien arvonvähennyskertoimien vahvistamisesta varainhoitovuodeksi 1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon interventioiden rahoittamista Euroopan maatalouden ohjaus- ja tukirahaston tukiosastosta koskevista yleisistä säännöistä 2 päivänä elokuuta 1978 annetun neuvoston asetuksen (ETY) N:o 1883/78(1), sellaisena kuin se on viimeksi muutettuna asetuksella (ETY) N:o 1571/93(2), ja erityisesti sen 8 artiklan,
sekä katsoo, että
asetuksen (ETY) N:o 1883/78 8 artiklan mukaan julkiseen interventioon ostettavien maataloustuotteiden järjestelmällinen arvonvähennys tehdään niiden ostohetkellä; näin ollen komissio vahvistaa jokaiselle kyseiselle tuotteelle arvon vähenemistä koskevan prosenttimäärän kunkin varainhoitovuoden alussa; arvon väheneminen vastaa enintään kunkin tuotteen ostohinnan ja ennakoidun myyntihinnan erotusta,
asetuksen (ETY) N:o 1883/78 8 artiklan 3 kohdan nojalla komissio voi rajoittaa arvon vähenemisen ostohetkellä murto-osaan tästä arvonvähennysprosentista, jonka on oltava vähintään 70 prosenttia kokonaismäärästä; vaikuttaa tarkoituksenmukaiselta vahvistaa myös varainhoitovuodeksi 1995 kertoimet, joita interventioelimet soveltavat tuotteiden kuukausittaisiin ostoarvoihin voidakseen todeta arvon alenemisen kokonaismäärät, ja
tässä asetuksessa säädetyt toimenpiteet ovat Euroopan maatalouden ohjaus- ja tukirahaston komitean lausunnon mukaiset,
ON ANTANUT TÄMÄN ASETUKSEN:
1 artikla
Liitteessä oleville tuotteille, jotka julkisen interventio-oston johdosta ovat varastoituina tai interventioelinten hallussa 1 päivästä lokakuuta 1994 alkaen 30 päivään syyskuuta 1995, tehdään näiden tuotteiden ostohinnan ja ennakoitavan myyntihinnan erotuksen kattava arvonvähennys.
2 artikla
Arvon vähenemisen kokonaismäärien toteamiseksi interventioelinten on sovellettava tuotteiden kuukausittaisiin ostoarvoihin liitteessä olevia kertoimia.
Näin määräytyvien menojen kokonaismääristä on toimitettava tieto komissiolle komission asetuksen (ETY) N:o 2776/88(3) mukaisesti laadittujen ilmoitusten yhteydessä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä lokakuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä syyskuuta 1994.